Številka: 900-51/2017-3

Datum: 24.11.2016

#  Z A P I S N I K

20. seje Sveta Četrtne skupnosti Golovec MOL, ki je bila v sredo, 15.2.2017, ob 17.00 uri na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 12 članov sveta.

**PRISOTNI ČLANI SVETA**: Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleksander Kostić, Aleš Kužnik, Zina Rodman, Denis Tatar, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **12** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

Predlagam naslednji **DNEVNI RED**:

1. Potrditev zapisnika 18. in 19. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Potrditev predloga izvedbenega načrta programov in projektov ČS Golovec za izvrševanje finančnega načrta ČS Golovec za leto 2017
4. Seznanitev Sveta ČS Golovec z registrom tveganj za leto 2017
5. Razno

Gradivo za 1. točko dnevnega reda je bilo priloženo, gradivo za 3. točko dnevnega reda so člani Sveta prejeli naknadno.

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 18. IN 19. REDNE SEJE SVETA ČETRTNE SKUPNOSTI GOLOVEC**

Na predlog zapisnika 18. in 19. redne seje Sveta ČS Golovec ni bilo pripomb.

**SKLEP 1/20 :**

**Svet ČS Golovec MOL potrjuje zapisnika 18 in 19. redne seje Sveta ČS Golovec.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Član Sveta g. Denis Tatar je prisotne seznanil, da so znotraj Steletove ulice stanovalci dali pobudo za postavitev potopnega stebrička, pri koncu parkirišča in prostora za zabojnike za smeti. Zanimajo jih informacije glede zakonske omejitve in uradnih postopkov pri postavitvi in pridobitev potrebnih soglasij lastnikov zemljišča in stanovalcev v okolici.

V razpravi je predsednik Sveta predlagal, da od OGDP, MU, MOL pridobimo informacijo ali je postavitev potopnega stebrička na lokaciji znotraj Steletove ulice možna. Prav tako je predlagal, da se znotraj Štepanjskega naselja določijo mikrolokacije (predvsem pri otokih z smetnjaki), kjer naj bi se predvidoma postavili potopni stebrički.

Predsednik Sveta dal na glasovanje:

**SKLEP 2/20:**

**Svet ČS Golovec MOL poziva OGDP, MU, MOL ali je možna postavitev potopnega stebrička znotraj Steletove ulice ter ali je postavitev potopnih stebričkov možna določitev mikrolokacij znotraj Štepanjskega naselje, predvsem pri otokih s smetnjaki.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta je člane Sveta seznanil s pobudo stanovalcev Trpinčeva ulice št. 79 do 108 ter Gramozne poti št. 1 -12 o postavitvi hitrostnih ovir. Na omenjeni lokaciji se je močno povečalo število vozil, predvsem tovornih, ki presegajo 7,5 ton teže, katera je navedena na prometnem znaku na začetku ulice. Zaradi ozke ceste tovorna vozila ogrožajo stanovalce, zaradi teže vozil so popokale tudi fasade hiš, uničuje se tudi cesta. Vozniki tudi ne upoštevajo omejitev hitrosti. Zaradi naštetih problemov so stanovalci na sedež ČS Golovec naslovili pobudo o postavitvi hitrostnih ovir. Pobudi so priloženi tudi podpisi 41 stanovalcev. Pobudo o postavitvi hitrostnih ovir podpira tudi redarstvo MOL.

Predsednik Sveta dal na glasovanje:

**SKLEP 3/20:**

**Glede problematike prometa na** **Trpinčevi ulici in Gramozni poti se bo predsednik Sveta ČS Golovec sestal s predstavniki stanovalcev, na katerem se bo problematika prometa ter postavitev hitrostnih ovir predstavila podrobneje.** **Na podlagi zaključkov na sestanku se bo sprejel sklep glede postavitve hitrostnih ovir. Pobudo podpira tudi redarstvo MOL.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta ČS Golovec MOL je predlagal, da se glede izgradnje Večnamenskega centra Golovec na vse pristojne službe pošlje sklep, da Svet ČS Golovec MOL podpira izgradnjo Večnamenskega centra Golovec na lokaciji, ki je bila članom Sveta iz strani Podžupana prof. Janeza Koželja predstavljena na 12. seji Sveta ČS Golovec dne 30.3.2016. Svet ČS Golovec za namen gradnje večnamenskega centra Golovec podpira prvotno lokacijo pri ragbi igrišču. Na morebitno spremembo lokacije Svet ČS Golovec MOL ne pristane.

Predsednik Sveta dal na glasovanje:

**SKLEP 4/20:**

**Svet ČS Golovec MOL podpira izgradnjo Večnamenskega centra Golovec na lokaciji, ki je bila članom Sveta iz strani Podžupana prof. Janeza Koželja predstavljena na 12. seji Sveta ČS Golovec dne 30.3.2016. Svet ČS Golovec za namen gradnje večnamenskega centra Golovec podpira prvotno lokacijo pri ragbi igrišču. Na morebitno spremembo lokacije Svet ČS Golovec MOL ne pristane.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Član Sveta g. Aleksandre Kostić je podal pobudo glede postavitve prometnega znaka na začetku Štepanjske ceste. To je enosmerna cesta z dvema nizkima hitrostnimi ovirami, vendar ne omejujeta dovolj dobro hitrosti. Cesta se koristi kot bližnjica med Litijsko in Kajuhovo cesto. V jutranjih konicah je med 7 in 8 uro ter tudi kasneje čez dan zelo obremenjena z vozniki, ki vozijo prehitro.

Predsednik Sveta dal na glasovanje:

**SKLEP 5/20:**

**Svet ČS Golovec MOL zaradi varnosti v prometu in zmanjšanja hitrosti podpira postavitev prometnega znaka »cona 30« na začetku Štepanjske ceste.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Članica Sveta ga. Brigita Kastelic je opozorila, da Plesno društvo Evergreen za izvedbo sobotnih plesnih večerov od udeležencev pobira vstopnino. Zanima jo ali je vstopnina namenjena za profitne namene, glede na to, da je Svet ČS Golovec s sklepom Plesnemu društvu Evergreen dvorano na lokaciji Pot do šole 2a namenil brezplačno. Predstavnike društva se pozove, da obrazložijo za katere namene se pobira vstopnina.

Prav tako je opozorila na luknjo na cestišču na lokaciji Bizoviška 49. Napaka se bo javila na OGDP, MU, MOL.

Opozorila je tudi na postavljene kontejnerje na kmetijskem zemljišču poleg Litijske ceste. Inšpekcijo RS Za okolje se pozove, da preveri za katere namene so postavljeni kontejnerji.

Članica Sveta ga. Zina Rodman je lažji dostop invalidov na vozičku predlagala ureditev klančine na pločniku pri OŠ Karla Destovnika Kajuha.

**AD 3**

**POTRDITEV PREDLOGA IZVEDBENEGA NAČRTA PROGRAMOV IN PROJEKTOV ČS GOLOVEC ZA IZVRŠEVANJE FINANČNEGA NAČRTA ČS GOLOVEC ZA LETO 2017**

Podpredsednik Sveta ČS Golovec g. Franjo Filipović je članom Sveta predstavil predlog izvedbenega načrta programov in projektov ČS Golovec za izvrševanje finančnega načrta ČS Golovec za leto 2017, katerega je predlagala Komisija za finance ČS Golovec. S posameznimi predlogi se nista strinjala člana Sveta g. Aleksander Kostić in g. Denis Tatar.

Predsednik sveta je dal na glasovanje

**SKLEP 6/20:**

**Svet ČS Golovec MOL potrjuje predlog izvedbenega načrta programov in projektov ČS Golovec za izvrševanje finančnega načrta ČS Golovec za leto 2017.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 8 članov sveta.

**Sklep je bil sprejet.**

Člani Sveta ČS Golovec MOL so, glede na sprejeti izvedbeni načrt za leto 2017, podali mnenje, da društva, organizacije, ki so prejela sredstva iz naslova izvedbenega načrta, oddajo poročilo o izvedenem programu. V nasprotnem primeru ne bodo kandidirala za dodelitev sredstev v letu 2018.

Predsednik sveta je dal na glasovanje

**SKLEP 7/20:**

**Glede na sprejeti izvedbeni načrt programov in projektov ČS Golovec za izvrševanje finančnega načrta ČS Golovec za leto 2017 morajo društva, organizacije, ki so prejela sredstva iz naslova izvedbenega načrta, oddati poročilo o izvedenem programu. V nasprotnem primeru ne bodo kandidirala za dodelitev sredstev v letu 2018.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 8 članov sveta.

**Sklep je bil sprejet.**

Pod točko 3. se je tudi obravnavala pobuda Svetniške skupine DESUS in člana Sveta ČS Golovec g. Antona Kastelica glede ureditve parkirnih prostorov za invalide na območju Štepanjskega naselja. V pobudi ja navedena cena prometnega znaka ter cena barvanja talnih označb. Predlaga, da se obnovi ali na novo zarišejo talne označbe ter postavi označevalne table za parkiranje invalidov ter da se ta dela uvrsti v Plan malih del ČS Golovec za leto 2017. Predsednik Sveta ČS Golovec je pripomnil, da je plan malih del za leto 2017 že sprejet in bi ga za ureditev parkirnih mest bilo potrebno spremeniti.

Člani Sveta so se strinjali da se plan malih del za leto 2017 spremeni za namene ureditve parkirnih mest.

Predsednik sveta je dal na glasovanje

**SKLEP 8/20:**

**Svet ČS Golovec se strinja, da se za ureditev parkirnih mest za invalide na območju Štepanjskega naselja iz naslova že sprejetega plana malih ČS Golovec za leto 2017 nameni 760,00 EUR. S tem se plan malih del za leto 2017 ustrezno spremeni v točki 1. (nasutje peska na parkirišču pri Bilećanski 4 ni potrebno) ter pri točki 6. (obžagovanje dreves na zelenici med OŠ Božidarja Jakca in Nusdorferjevo ulico-obžagala se bodo štiri drevesa namesto petih).**

**Z zneskom 780,00 EUR se bodo uredila parkirna mesta za invalide:**

* **ob Skopski ulici (urediti eno parkirno mesto s talno označbo) = 80,00 EUR;**
* **ob Parmski cesti (urediti dve parkirni mesti z eno tablo in 2x talno označbo) = 340,00 EUR;**
* **ob Dergančevi ulici (urediti dve parkirni mesti z eno tablo in 2x talno označbo) = 340,00 EUR.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 4**

 **SEZNANITEV SVETA ČS GOLOVEC Z REGISTROM TVEGANJ ZA LETO 2017**

Predsednik Sveta ČS Golovec MOL je člane Sveta seznanil z namenom in vsebino ter načinom upravljanja s tveganji za leto 2017 pri delovanju Četrtne skupnosti Golovec in organizaciji prireditev ČS Golovec.

Predsednik sveta je dal na glasovanje

**SKLEP 9/20:**

**Svet ČS Golovec se je seznanil z registrom tveganj za leto 2017.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 5**

 **RAZNO**

Pod točko razno je predsednik Sveta ČS Golovec MOL pozval člana Sveta g. Aleksandra Kostića, ki je v Svetu ČS Golovec prevzel reševanje problematike v zvezi komunalne zadeve in urejanje vodotokov, da stopi v kontakt z ARSO glede ureditve in čiščenja struge in brežine Bizoviškega potoka ter s predstavniki DARS-a glede pogodbe med DARS in ter takratno Krajevno skupnostjo Bizovik glede ureditve komunalne infrastrukture v Bizoviku.

Člani Sveta so se strinjali, da se bo čistilna akcija ČS Golovec odvijala 8.4.2017, Dan ČS Golovec pa se bo odvijal 24.5.2017.

**S tem je bil dnevni red izčrpan in seja se je zaključila ob 19.00 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec